มูลนิธิธรรมกาย

hatnote|สำหรับความหมายอื่น ดู ธรรมกาย
มูลนิธิธรรมกาย (Dhammakaya Foundation) ก่อตั้งขึ้นในปี พ.ศ. 2513 ตั้งอยู่ที่เลขที่ 40 หมู่ที่ 8 ตำบลคลองสอง อำเภอคลองหลวง จังหวัดปทุมธานี เป็นองค์การไม่แสวงหาผลกำไร (NPO) และองค์การนอกภาครัฐ (NGO) ที่เป็นสมาชิกองค์การสหประชาชาติ มีหน้าที่ในการส่งเสริมกิจกรรมต่าง ๆ ด้านสันติภาพ การศึกษา วัฒนธรรม สังคมสงเคราะห์ การปฏิบัติธรรม ควบคู่กับวัดพระธรรมกายมาตลอด

**ประวัติ**
มูลนิธิธรรมกาย ก่อตั้งขึ้นตั้งแต่ปี พ.ศ. 2513 เดิมใช้ชื่อว่า มูลนิธิธรรมประสิทธิ์ โดยจดทะเบียนเป็นนิติบุคคล ณ กระทรวงมหาดไทย เมื่อวันที่ 6 สิงหาคม พ.ศ. 2513 เมื่อสร้างวัดพระธรรมกายเสร็จได้ขอแก้ไขเอกสาร เปลี่ยนชื่อเป็น มูลนิธิพระธรรมกาย เมื่อวันที่ 20 มกราคม พ.ศ. 2525 ณ ศาลากลางจังหวัดปทุมธานี และเพื่อไม่ให้สับสนกับชื่อวัด จึงจดทะเบียนเปลี่ยนแปลงชื่อจาก มูลนิธิพระธรรมกาย เป็น มูลนิธิธรรมกาย โดยได้รับอนุญาตจากสำนักงานคณะกรรมการวัฒนธรรมแห่งชาติ ตามหนังสือที่ ศธ 1304/6088 ลงวันที่ 30 กันยายน พ.ศ. 2528

**วัตถุประสงค์**
มูลนิธีธรรมกาย มีวัตถุประสงค์ ตามการประกาศในราชกิจจานุเบกษาและเผยแพร่ ดังนี้
# เผยแผ่พระพุทธศาสนาให้กับศาสนิกชนชาวพุทธและบุคคลทั่วไปทั้งไทยและต่างประเทศ ด้วยวิธีใด ๆ ทั้งทางวิทยุ โทรทัศน์ หนังสือพิมพ์ สิ่งพิมพ์ หรือสื่ออื่นที่จำเป็นในการสื่อ
# บำรุงส่งเสริมการศึกษาพระธรรมคำสอนทางพระพุทธศาสนาของพระภิกษุ สามเณร อุบาสก อุบาสิกา ประชาชนทั่วไป ทั้งไทยและต่างประเทศ
# ให้การสนับสนุนผู้คนที่อาศัยอยู่ในวัด
# สร้างและบำรุงรักษาศูนย์กลางธรรมกายโลก
# สร้างและบำรุงรักษาวัดพระธรรมกาย
# สร้างและบำรุงสถานศึกษา และการสอนในแขนงและศาสตร์ต่าง ๆ โดยเน้นที่ความรู้คู่คุณธรรม ตั้งแต่ระดับอนุบาล ประถมศึกษา มัธยมศึกษา อาชีวศึกษา อุดมศึกษา และแก่ประชาชนทั่วไป
# ส่งเสริมผู้ที่มีคุณธรรมด้วยการมอบรางวัลธรรมกายสำหรับยกย่องเชิดชูคุณธรรมแก่บุคคลทั่วไป ไม่จำกัดเชื้อชาติ ศาสนา หรือเผ่าพันธุ์
# เผยแผ่ววิธีการในการฝึกทำสมาธิให้แก่บุคคลทั่วไปทุกเชื้อชาติ ศาสนา และเผ่าพันธุ์ เพื่อนำมาซึ่งสันติสุข โดยไม่เกี่ยวกับการเมืองทั้งสิ้น
# การกุศล สังคมสงเคราะห์สาธารณะ ช่วยเหลือผู้ประสบภัย และการให้ความช่วยเหลือร่วมมือกับหน่วยงานรัฐและองค์กรการกุศลต่าง ๆ ทั้งในไทยและต่างประเทศ

**กรรมการมูลนิธิ**
มูลนิธิธรรมกาย ได้แต่งตั้งกรรมการครั้งส่าลุดกับนายทะเบียนเมื่อวันที่ 21 พฤศจิกายน พ.ศ. 2566 ประกอบไปด้วย
# พระวิเทศธรรมาภรณ์ — ประธานกรรมการ
# พระครูวิบูลนิติธรรม — รองประธานกรรมการ
# พระวิชิต กิจฺจชโย — กรรมการและเลขานุการ
# พระสุรชัย ปัญฺญาธโร — กรรมการ
# พระสุพจน์ มหาสกฺโก — กรรมการ
# พระมหานพพร ปุญฺญชโย — กรรมการ
# พระภาสุระ ทนฺตมโน — กรรมการ
# นายปรีชา อุ่นรัศมีวงศ์ — กรรมการ
# นายปิยพัฒน์ พินธุพันธ์ — กรรมการ
# นายสิทธิศักดิ์ เทพเทพา — กรรมการ
# นางสาวบุญจันทร์ บ่อไทย — กรรมการ

**การทำงาน**

**ด้านการคณะสงฆ์**
 วัดพระธรรมกายและมูลนิธิธรรมกายจัดถวายปัจจัยไทยธรรมแด่คณะสงฆ์ 323 วัด 4 จังหวัดชายแดนภาคใต้ เป็นประจำทุกเดือน โดยเมื่อครบรอบ 10 ปีรวมจตุปัจจัยไทยธรรมมูลค่ากว่า 200 ล้านบาท โดยส่งมอบความช่วยเหลือทั้งปัจจัย, ไทยธรรม, เครื่องอุปโภคบริโภคในทุก ๆ เดือนไม่เคยขาด และยังส่งมอบความช่วยเหลือนี้ไปจนกว่าเหตุการณ์จะสงบ- ทอดผ้าป่าช่วยเหลือวัดที่ประสบอุทกภัย ในปี พ.ศ. 2549 – พ.ศ. 2564 และมอบเครื่องอุปโภคบริโภคแก่ประชาชนผู้ประสบภัย

**ด้านสาธารณสงเคราะห์**
 วัดพระธรรมกายและมูลนิธิธรรมกายนำข้าวสารอาหารแห้งที่ได้จากโครงการตักบาตรพระ 2 ล้านรูปฯ ไปมอบช่วยเหลือแด่พระ ทหาร ตำรวจ ครู นักเรียน และประชาชนในพื้นที่ 4 จังหวัดชายแดนภาคใต้ เริ่มตั้งปี พ.ศ. 2551 – จนถึงปัจจุบันทุก ๆ เดือน (ยกเว้นช่วงน้ำท่วมใหญ่ ปี พ.ศ. 2554 ที่นำไปช่วยเหลือผู้ประสบภัยน้ำท่วม) โดยเมื่อครบรอบ 10 ปีเมื่อปี 2557 คิดเป็นน้ำหนักรวมข้าวสาร อาหารแห้ง เครื่องอุปโภคบริโภคที่นำไปช่วยภาคใต้กว่า 4,450 ตัน- กองทุนหนุนแรงใจช่วยครูใต้ เริ่มเมื่อปี พ.ศ. 2551 จนถึงปัจจุบัน โดยในครั้งที่ 60 ปี พ.ศ. 2557 ได้มอบทุนไปแล้ว 29,246 กองทุน เป็นเงินกว่า 60,406,000 บาท- เมื่อวันที่ 1 เมษายน พ.ศ. 2551 มูลนิธิธรรมกายบริจาคเงิน 27 ล้านบาท เพื่อปรับปรุงอาคารหอผู้ป่วยสามัญ โรงพยาบาลธรรมศาสตร์เฉลิมพระเกียรติ- เมื่อวันที่ 17 มีนาคม พ.ศ. 2554 มูลนิธิธรรมกายมอบเงิน 200,000 บาท ช่วยเหลือผู้ประสบภัยธรณีพิบัติและสึนามิแก่ประเทศญี่ปุ่น ผ่านทางครอบครัวข่าว สถานีโทรทัศน์ไทยทีวีสีช่อง 3- ช่วยเหลือผู้ประสบอุทกภัย ในปี พ.ศ. 2549 รวม 18 จังหวัด ทั้งหมด 168 อำเภอ จำนวนกว่า 52,000 ครัวเรือน รวม 230,000 คน โดยมอบถุงยังชีพ 50,202 ชุด รวมเป็นเครื่องอุปโภคบริโภคกว่า 2 ล้านชิ้น- ช่วยเหลือผู้ประสบวาตภัยไซโคลนนากีส ประเทศสหภาพพม่า ในปี พ.ศ. 2551 ได้มอบถุงยังชีพเป็นจำนวนกว่า 20,000 ชุด ได้แก่ ยารักษาโรค, น้ำดื่ม, เครื่องอุปโภค และผ้าไตรจีวร รวมมูลค่าว่า 7,000,000 บาท พร้อมทั้งส่งหน่วยแพทย์และพยาบาลช่วยเหลือผู้ประสบภัยในพื้นที่ต่างๆของประเทศพม่า- ช่วยเหลือผู้ประสบอุทกภัย ในปี พ.ศ. 2553 มอบถุงยังชีพใน 20 จังหวัด เป็นจำนวนกว่า 60 วัด รวมเป็นถุงยังชีพกว่า 40,000 ชุด รวมน้ำหนักกว่า 80 ตัน- ช่วยเหลือผู้ประสบอุทกภัย ในปี พ.ศ. 2554 ในช่วงปลายปี พ.ศ. 2554 ได้ช่วยเหลือผู้ประสบอุทกภัยใน 30 จังหวัด จำนวน 400,000 ชุด- ช่วยเหลือผู้ประสบอุทกภัย ในปี พ.ศ. 2556 ได้นำถุงยังชีพจำนวนกว่า 15,000 ชุด ไปช่วยเหลือผู้ประสบอุทกภัยใน 7 จังหวัด รวมกว่า 9,000 ครัวเรือน- ช่วยเหลือผู้ประสบภัยแผ่นดินไหวที่ประเทศเนปาล ในปี พ.ศ. 2558 เปิดศูนย์ช่วยเหลือ 2 ศูนย์ ที่เมือง Godawari และศูนย์ที่เมือง Dharmasthali โดยภายในศูนย์ มีการเปิดโรงทานเลี้ยงผู้ประสบภัย

**เกียรติคุณ**
3 มีนาคม พ.ศ. 2550 : มติรัฐสภา ให้เพื่อเป็นเกียรติ แก่การทำงานเพื่อสังคมของมูลนิธิธรรมกาย มอบโดยนายดันแคน ฮันเตอร์ สมาชิกรัฐสภา โดยสภาผู้แทนราษฎรแห่งสหรัฐอเมริกา
*25 พฤศจิกายน พ.ศ. 2537 : มูลนิธิธรรมกาย ได้รับรางวัลดีเด่น ในฐานะองค์กรที่ทำคุณประโยชน์แก่ประเทศชาติและสาธารณชน จาก The United Foundation Society of Thailand
*10 กันยายน พ.ศ. 2537 : วัดพระธรรมกายแคลิฟอร์เนีย (D.I.S.C.) ได้รับรางวัลดีเด่น ในฐานะองค์กรที่สนับสนุนสวัสดิการแก่สาธารณชน
*13 กุมภาพันธ์ พ.ศ. 2537 : มูลนิธิธรรมกาย ได้รับเกียรติคุณจากสมเด็จพระญาณสังวร สมเด็จพระสังฆราช (เจริญ สุวฑฺฒโน) ในฐานะองค์กรที่ร่วมบริจาคโลหิตแด่สภากาชาดไทยเป็นปริมาณมากอย่างต่อเนื่อง ติดต่อกัน 3 ปี
*พ.ศ. 2538 : วารสารกัลยาณมิตร ได้รับรางวัลในฐานะเป็นสื่อสิ่งพิมพ์เพื่อเยาวชนดีเด่น จากคณะกรรมการสนับสนุนและประสานงานเยาวชนแห่งชาติ สำนักองค์กรที่ร่วมบริจาคโลหิตแด่สภากาชาดไทยเป็นปริมาณมากอย่างต่อเนื่อง ติดต่อกัน 3 ปี
*31 มีนาคม พ.ศ. 2557  มูลนิธิธรรมกาย  ได้จัดพิธีทำบุญตักบาตรถวายสังฆทานแด่คณะสงฆ์ 323 วัด ใน 4 จังหวัดชายแดนภาคใต้ เป็นประจำอย่างต่อเนื่องทุกปี โดยปีนี้เป็นปีที่ 10 ครั้งที่ 100
*ปัจจุบัน​ จัดโครงการบรรพชาและอุปสมบทและฟื้นฟูพระพุทธศาสนาไปทั่วโลก​และจัดกิจกรรมทุกวันอาทิตย์ต้นเดือนและวันสำคัญทางศาสนาและเผยแผ่ความรู้ไปทั่วโลก

**อ้างอิง**

**ดูเพิ่ม**
 พระไชยบูลย์ ธมฺมชโย

**แหล่งข้อมูลอื่น**
  มูลนิธิธรรมกาย date=2005-10-25 
หมวดหมู่:องค์การที่ก่อตั้งในปี พ.ศ. 2513
ธรรมกาย
หมวดหมู่:สายธรรมกาย